ไฟแนนซ์ทูเดย์
โดย...ช.ชดา
28 ก.ค. 2558

โดย...ช.ชดา
...ใกล้จะคิกออฟแกรนด์โอเพนนิ่งเต็มทีสำหรับกองทุนการออมแห่งชาติ (กอช.) ที่ สมพร จิตเป็นธม นั่งเป็นเลขาธิการอยู่ เตรียมจัดงานอย่างยิ่งใหญ่ไม่ให้บกพร่อง เพราะนายกรัฐมนตรี พล.อ.ประยุทธ์ จันทร์โอชา นายกฯ บิ๊กตู่ ขวัญใจของ ช.ชดา จะไปเป็นประธานเปิดงาน 
กอช.นับว่าเป็นงานแห่งความภาคภูมิใจของพรรคประชาธิปัตย์ผู้ทำคลอดโครงการนี้ หวังให้เป็นหลักประกันในชีวิตของแรงงานอิสระที่ไม่มีนายจ้างมาทำประกันสังคมให้ก็ทำประกันตัวเองซะ ลดภาระรัฐบาลในระยะยาว และเตรียมคนไทยให้เข้าสู่สังคมผู้สูงอายุในอนาคต  
...จับตาตัวเลขเศรษฐกิจไทยที่กระทรวงการคลังจะแถลงในวันนี้ จะมีอะไรดีบ้างไหม ตรงนี้จะเป็นตัวเลขที่นักพยากรณ์เศรษฐกิจทั้งหลายจับตาเพราะเป็นตัวเลข 6 เดือน ครึ่งแรกของปีนี้